ธกส.พร้อมลุยประกันภัยนาข้าว
ธ.ก.ส.เดินหน้าโครงการประกันภัยข้าวนาปี 2558 คาดเริ่ม พ.ค.นี้
30 เม.ย. 2558

ธ.ก.ส.เดินหน้าโครงการประกันภัยข้าวนาปี 2558 คาดเริ่ม พ.ค.นี้
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า คณะรัฐมนตรี (ครม.) มีมติเห็นชอบโครงการประกันภัยข้าวนาปี 2558 โดย ธ.ก.ส.ทำหน้าที่ผู้บริหารโครงการ และเป็นตัวกลางระหว่างเกษตรกรลูกค้าผู้เอาประกันภัยกับผู้รับประกันภัย รวมทั้งทดรองจ่ายเงินอุดหนุนค่าเบี้ยประกันภัยแทนรัฐบาล โดยจะขอชดเชยเงินจากรัฐบาลตามที่จ่ายจริง แต่ไม่เกิน 268 ล้านบาท และ ธ.ก.ส.สมทบค่าเบี้ยประกันภัยไร่ละ 10 บาท พื้นที่เพาะปลูกรวม 1.5 ล้านไร่ เป็นเงิน 15 ล้านบาท 
ทั้งนี้ เกษตรกรที่เข้าร่วมโครงการปีการผลิต 2558 รับภาระค่าเบี้ยประกันภัยตามระดับความเสี่ยงของพื้นที่ตั้งแต่ 60-100 บาท/ไร่ และรัฐอุดหนุนค่าเบี้ยส่วนที่เหลือ 64.12–383.64 บาท/ไร่ วงเงินความคุ้มครองไร่ละ 1,111 บาท ตลอดช่วงการเพาะปลูกสำหรับภัยธรรมชาติ 6 ประเภท เริ่มขายกรมธรรม์ได้ไม่เกินฤดูกาลเพาะปลูกเดือน พ.ค. และสิ้นสุดการขายกรมธรรม์ภายใน 30 วัน